St. Moritz

Sankt Moritz (italiensk San Maurizio, retoromansk San Murezzan, fransk Saint-Moritz) er en alpelandsby med omkring  innbyggere i den sveitsiske kantonen Graubünden.

St. Moritz er kjent for sitt luksuriøse alpinanlegg med en beliggenhet på omtrent  meter over havet. Anlegget har gjort St. Moritz til et populært reisemål for overklassen og internasjonale jetsettere. Byen beskrives av Forbes Travel Guide som «en jetsetters vinterland». Det er også ansett som det dyreste alpinanlegget i verden.

St. Moritz ligger på den sørlige skråningen av Albula-Alpene under Piz Nair (3056 moh.) med utsikt over den isbreformede dalen i Øvre Engadin og innsjøen St. Moritzersee (retoromansk Lej da San Murezzan). St. Moritz arrangerte olympiske vinterleker i 1928 og 1948.

Av de fastboende er (per 2000) 59 % tysktalende, 22 % italiensktalende og 5 % retoromansktalende. Frem til 1800-tallet var retoromansk det dominerende språket, og rundt 1900 var de italienskspråklige i et relativt flertall.

 Sport 
VM i alpint ble arrangert i St. Moritz for fjerde gang fra 6. til 19. februar 2017, tidligere har St. Moritz vært vertskap for mesterskapet i 1934, 1974 og 2003.

I tillegg har St. Moritz arrangert verdensmesterskapet i bobsleigh og skeleton 21 ganger. Siden 1985 har det vært arrangert poloturnering som spilles på snø. Poloturneringen spilles på en spesial markert felt på den frosne innsjøen i senter av byen.

 Turisme 
Takket være sin gunstige beliggenhet har St. Moritz over 300 soldager i året. Hver vinter arrangeres det «White Turf» hestesprang på den frosne innsjøen, i likhet med flere andre store arrangementer i St. Mortiz tiltrekker dette seg en mengde turister av den internasjonale overklassen.

De mest populære aktivitetene inkluderer ski, snowboard og fotturer, og i nærheten er det også den verdensberømte Cresta Run-kjelkekurset.

Befolkningstallet i St. Moritz øker betraktelig i vintermånedene. Den lille alpelandsbyen har en utleiekapasitet på litt over 13 000 senger.

 Referanser 

 Eksterne lenker 

 https://web.archive.org/web/20050606233323/http://www.dhs.ch/externe/protect/textes/d/D1543.html

Kategori:St. Moritz
Kategori:Vertsbyer for vinter-OL
Kategori:Vintersportssteder i Sveits
Kategori:Kursteder
Kategori:Bosetninger ved Inn
Kategori:Sportsanlegg under Vinter-OL 1948